Sinoć je u 23 sata Županijski centar 112 Dubrovnik na zahtjev dubrovačke Opće bolnice organizirao hitni medicinski prijevoz zrakoplovom Vlade Republike Hrvatske na relaciji Dubrovnik- Zagreb.



-Razlozi podnošenja zahtjeva za usluge zrakoplova bili su moždano krvarenje sredovječnog pacijenta, inače našeg sugrađanina ali i činjenica da zbog loših vremenskih uvjeta helikopter nije mogao letjeti- rekla nam je anesteziologinja i šefica Odjela anesteziologije i intenzivnog liječenja Opće bolnice Dubrovnik dr Marija Doršner.



Iz hrvatske Vlade je na molbu Opće bolnice Dubrovnik i Državne uprave za zaštitu i spašavanje brzo stiglo odobrenje za let vladinog zrakoplova. Kratko potom, zrakoplov je sletio na pistu dubrovačke Zračne luke u Čilipima te je pacijent već oko 3 sata upućen prema Zagrebu.

